United moet fortuin vir Sancho betaal | Netwerk24
United moet fortuin vir Sancho betaal
Die alternatiewe heelal waarin Europese sokker bedryf word, word nogmaals geïllustreer deur die fortuin wat Manchester United sal moet opdok indien hulle vir Jadon Sancho by die Duitse klub Borussia Dortmund wil wegrokkel.
Jadon Sancho in aksie vir Borussia Dortmund. Foto: Getty Images
In die verlede het die astronomiese prys van €108 miljoen die Rooi Duiwels afgeskrik, maar die mark het weens Covid-19 verander en Dortmund het 'n effense toegewing gemaak – hy sal sy 21-jarige Engelse ster nou vir €100 miljoen verkoop, berig ESPN.
Daar's ook nou 'n jaar minder oor op Sancho se huidige kontrak. Spelers mag sonder 'n oordragsom skuif indien hul kontrakte verstryk.
Verlede seisoen het United volgens berigte 'n aanbod van €95 miljoen gemaak. Dit is dus binne hul bereik om €100 miljoen te betaal.
ESPN se berig maak nie melding van moontlike kwalifisering vir die Europese Kampioeneliga nie. Sou Dortmund daarvoor kwalifiseer, kan Sancho dalk nog by die Duitse span aanbly.
Sancho, 'n vleuel, het in 133 wedstryde vir Dortmund 46 doele aangeteken en 62 help skep. – TeamTalk, Sportredaksie